****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect  **(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

privind aprobarea **Acordului de parteneriat** dintre Municipiul Târgu Mureș și Direcția de Asistență Socială Târgu Mureș în vederea implementării proiectului “*Planificare strategică și măsuri de simplificare pentru cetățeni la nivelul Municipiului Târgu Mureș*” proiect finanțat prin Programul Operațional Capacitate Administrativă 2014-2020

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

Referatul de aprobare nr. 75.567 din 22.10.2021 iniţiat de Primar prin Direcția proiecte cu finanțare internațională, resurse umane, relații cu publicul și logistică privind aprobarea **Acordului de parteneriat** dintre Municipiul Târgu Mureș și Direcția de Asistență Socială Târgu Mureș în vederea implementării proiectului “*Planificare strategică și măsuri de simplificare pentru cetățeni la nivelul Municipiului Târgu Mureș*” proiect finanțat prin Programul Operațional Capacitate Administrativă 2014-2020;

Raportul Comisiilor de specialitate din cadrul Consiliului local municipal Târgu Mureş;

În temeiul prevederilor art. 129 alin. (1), alin. (14), art. 139, art. 196 alin. (1) lit. a și ale art. 243 alin. (1) lit. a din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e** :

**Art. 1.** Se aprobă **Acordul de parteneriat** dintre Municipiul Târgu Mureș și Direcția de Asistență Socială Târgu Mureșîn vederea implementării proiectului “*Planificare strategică și măsuri de simplificare pentru cetățeni la nivelul Municipiului Târgu Mureș*” proiect finanțat prin Programul Operațional Capacitate Administrativă 2014-2020, conform anexei nr. 1 care face parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția proiecte cu finanțare internațională, resurse umane, relații cu publicul și logistică - Serviciul Proiecte cu Finanțare Internațională și Direcția de Asistență Socială Târgu Mureș.

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul administrativ, cu modificările și completările ulterioare**

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică:

* Direcției Proiecte și finanțare internațională, resurse umane, relații cu publicul și logistică;
* Direcției de Asistență Socială Târgu Mureș.

**Viză de legalitate**

**Secretarul General al Municipiului Târgu Mureș,**

**Bâta Anca Voichița**

**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREȘ**

**Direcția proiecte cu finanțare internațională, resurse Iniţiator**

**umane, relații cu publicul și logistică PRIMAR**

**Nr.** 75.567 din 22.10.2021  **SOÓS ZOLTÁN**

**REFERAT DE APROBARE**

privind aprobarea **Acordului de parteneriat** dintre Municipiul Târgu Mureș și Direcția de Asistență Socială Târgu Mureș în vederea implementării proiectului “*Planificare strategică și măsuri de simplificare pentru cetățeni la nivelul Municipiului Târgu Mureș*” proiect finanțat prin Programul Operațional Capacitate Administrativă 2014-2020

Prin proiectul “*Planificare strategică și măsuri de simplificare pentru cetățeni la nivelul Municipiului Târgu Mureș*” Cod SIPOCA/MySMIS nr. 824/136243 finanțat prin Programul Operațional Capacitate Administrativă 2014-2020, care constă în consolidarea capacității administrative a Municipiului Târgu Mureș prin dezvoltarea capacității de planificare strategică și prin simplificarea procedurilor administrative, corelată cu introducerea de metode electronice de gestionare și management a documentelor administrative, se urmărește creșterea calității actului administrativ pe termen lung.

Acest proiect va avea un modul de asistență socială destinat gestionării electronice a următoarelor tipuri de ajutoare sociale: venitul minim garantat, alocațiile pentru susținerea familiei, ajutoarele de încălzire, acordarea tichetelor sociale de grădiniță, ajutoare de urgență și de înmormântare, indemnizațiile persoanelor cu handicap. Sistemul va fi un sistem integrat care presupune realizarea infrastructurii specifice – module informatice necesare pentru integrare, corelarea și managementul optim al tuturor informațiilor specifice componentelor gestionate partajat de către autoritatea publică locală, oferind totodată și un instrument modern de gestionare a fluxurilor de lucru de bază în cadrul instituției.

Având în vedere cele prezentate mai sus, supunem spre aprobare consiliului local, proiectul de hotărâre privind aprobarea **Acordului de parteneriat** dintre Municipiul Târgu Mureș și Direcția de Asistență Socială Târgu Mureș în vederea implementării obiectivelor generale și specifice a proiectului “*Planificare strategică și măsuri de simplificare pentru cetățeni la nivelul Municipiului Târgu Mureș*”, proiect finanțat prin Programul Operațional Capacitate Administrativă 2014-2020.

**Director Executiv Director executiv adjunct,**

**Soós Erika Dana Ijac**